Henrik Dedichen
Store norske leksikon,Medisin,Helse og samfunn,Medisinsk historie,Psykiatriens historie
Henrik Dedichen var en norsk lege og psykiater. Han grunnla og drev Dr. Dedichens privatasyl på Trosterud i Østre Aker fra 1901 til 1933, og arbeidet for reformer innen sinnssykepleien og lovgivningen omkring den.
Dedichen var født og oppvokst på Modum og studerte medisin i Kristiania. Han ble cand.med. i 1889. I 1901 åpnet han sitt private sinnssykeasyl for pasienter som selv hadde midler til å betale for sin behandling i motsetning til de offentlige asylene som hovedsakelig behandlet pasienter for fattigkassens regning. Det var det eneste i sitt slag i landet. Da han fratrådte og overlot driften til sønnen i 1933, skiftet institusjonen navn til Dr. Dedichens privatklinikk.Dedichen hadde tidlig en interesse for kriminalantropologi, rettspsykiatri og sexologi. I 1901 startet han Tidsskrift for nordisk retsmedicin og psykiatri, som gikk inn i 1911. I dette tidsskriftet publiserte han i 1906, som en av de førte i Norge, en artikkel om homoseksualitet der han, med støtte i internasjonal vitenskapelig litteratur, argumenterte for at homoseksualitet i mange tilfeller var å anse som en medfødt tilbøyelighet og ikke en sjelelig svakhet.Han utga også tallrike populariserende skrifter, og skrev om teater, kunst og litteratur, mest i dagspressen. Les mer i Store norske leksikon Henrik Dedichen i Norsk biografisk leksikon psykiatriens historie Eksterne lenker Biografi i Studenterne fra 1882 (1907) Biografi i Studentene fra 1882 (1932) Biografi i Norsk biografisk leksikon (1. utgave, 1926) Biografi i Norges leger (1996)